কী বলছেন অভিযুক্ত এই ডাক্তার? তাঁর মোবাইলে ফোন করে জানতে চাওয়া হয়, ডাক্তার আর কে ব্রহ্ম বলছেন…? ফোনের ওপার থেকে বলা হয়, ‘‘ইয়েস৷’’ আপনার বিরুদ্ধে চিকিৎসায় অবহেলায় এক রোগীর মৃত্যুর ঘটনায় বিধাননগর দক্ষিণ থানায় অভিযোগ দায়ের হয়েছে…৷ কিন্তু, ফোনের ওপার থেকে এ বার আর কোনও উত্তর আসে না৷ তবে, কয়েক সেকেন্ড পরে ফোনের ওপারে অন্য একজন কথা বলতে শুরু করেন৷ তাঁকে বলা হয়, এই অভিযোগের বিষয়ে ডাক্তার রূপেন্দ্রকুমার ব্রহ্মর বক্তব্য জানতে চাইছি…৷ ফোনের ওপার থেকে ১০ মিনিট পরে ডাক্তারের সঙ্গে যোগাযোগের জন্য বলা হয়৷ কিন্তু, পরে বহুবার ফোন করা হলেও, অভিযুক্ত ডাক্তারের সঙ্গে আর কথা বলা সম্ভব হয়নি৷ শনিবার সন্ধ্যার পরে অভিযোগের বিষয়ে জানতে চেয়ে ওই চিকিৎসাকেন্দ্রে ফোন করা হলে সেখানকার রিসেপশন থেকে বলা হয়, ‘‘যাঁরা কথা বলবেন, এখন তাঁরা সবাই বেরিয়ে গিয়েছেন৷ রবিবার ছুটি৷ সোমবার ফোন করলে পাওয়া যাবে৷’’